cyanic-selkie/wikianc huggingface dataset:
১৯৯৬ ক্রিকেট বিশ্বকাপ
সেমি-ফাইনাল
প্রথম সেমি-ফাইনাল খেলাটি ১,১০,০০০ দর্শকের উপস্থিতিতে কলকাতার ইডেন গার্ডেনসে অনুষ্ঠিত হয়। এতে শ্রীলঙ্কা জয়লাভ করে। টসে জয়ী হয়ে অধিনায়ক মোহাম্মদ আজহারউদ্দীন শ্রীলঙ্কাকে ব্যাটিংয়ের জন্য আমন্ত্রণ জানান। শ্রীলঙ্কার ৮ উইকেটে ২৫১ রানের বিপরীতে বিপরীতে প্রথম ২০ ওভারে শচীন তেন্ডুলকরের ৬৫ রানের ওপর ভর করে ৯৮ রানে ১ উইকেট হারায়। ভারতের ব্যাটসম্যানরা চলমান ৩৫ ওভারে ৮ উইকেটে মাত্র ১২০ রান সংগ্রহ করা অবস্থায় উত্তেজিত দর্শকেরা মাঠে ফল ও প্লাস্টিকের বোতল নিক্ষেপ করতে থাকে। দর্শকদের শান্ত রাখার চেষ্টা করা হয়। খেলোয়াড়েরা পুনরায় মাঠে নামলে আরও বোতল নিক্ষিপ্ত হতে থাকে এবং স্ট্যান্ডে আগুন জ্বালিয়ে দেয়। অবশেষে বাধ্য হয়ে ম্যাচ রেফারি ক্লাইভ লয়েড শ্রীলঙ্কাকে বিজয়ী ঘোষণা করতে বাধ্য হন। এ ঘটনাটি টেস্ট কিংবা একদিনের আন্তর্জাতিকে প্রথম অনাকাক্ষিত ঘটনা হিসেবে বিবেচিত হয় যা ২০১২ সাল পর্যন্ত মাত্র দু’টি ঘটনা ঘটে।
মোহালিতে অনুষ্ঠিত দ্বিতীয় সেমি-ফাইনালে অস্ট্রেলিয়া বিজয়ী হয়। একপর্যায়ে মাত্র ১৫ রানে ৪ উইকেটের পতন ঘটলেও তারা নির্ধারিত ৫০ ওভারে ৮ উইকেটে ২০৭ রান করে। ৪২ ওভারে ২ উইকেটে ১৬৫ রান সংগ্রহ করেও শেষ ৫০ বলে ওয়েস্ট ইন্ডিজ ৩৭ রানের ব্যবধানে ৮ উইকেট হারায়।
ফাইনাল
চূড়ান্ত খেলায় শ্রীলঙ্কার অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেয় ও অস্ট্রেলিয়াকে ব্যাটিংয়ের আমন্ত্রণ জানায়। উল্লেখ্য যে, পূর্ববর্তী পাঁচটি বিশ্বকাপে প্রথমে ব্যাটিংকারী দল বিজয়ী হয়েছিল। ২য় উইকেট জুটিতে মার্ক টেলর-রিকি পন্টিং ১০১ রান তোলেন। পন্টিং ও টেলর আউট হলে দলের রান ৫ উইকেটে ১৭০ হয়। অধিনায়ক মার্ক টেলর দলের পক্ষে সর্বোচ্চ ৭৪ রান করেন ৮৩ বলে, ৮টি চার ও ১টি ছক্কার মার মেরে। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে।
জবাবে ৪৭তম ওভারেই শ্রীলঙ্কা জয়ের বন্দরে পৌঁছে যায়। অরবিন্দ ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭* রান করেন ও ম্যান অব দ্য ম্যাচের পুরস্কার লাভ করেন। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা।
রানী মুখার্জী
রানী মুখার্জী (रानी मुखर्जी; জন্ম মার্চ ২১, ১৯৭৮) হলেন একজন ভারতীয় চলচ্চিত্র অভিনেত্রী। তিনি ২০০০-এর দশকের বলিউডের অন্যতম জনপ্রিয় ও সর্বোচ্চ পারিশ্রমিক গ্রহীতা অভিনেত্রী ছিলেন। কর্মজীবনে তিনি সাতটি ফিল্মফেয়ার পুরস্কার সহ একাধিক পুরস্কার লাভ করেছেন।
মুখার্জি-সমর্থ পরিবারে জন্মগ্রহণ করলেও, যেখানে তার বাবা এবং আত্মীয়রা ভারতীয় চলচ্চিত্র শিল্পের সদস্য ছিলেন; সেখানে তিনি জীবিকা হিসেবে চলচ্চিত্রকে বেছে নেয়ার বিষয়ে উচ্চাভিলাষী ছিলেন না। যদিও, ছেলেবেলায়ই তিনি বাবার পরিচালিত বাংলা ভাষার চলচ্চিত্র বিয়ের ফুল (১৯৯৬) চলচ্চিত্রে সহ-চরিত্রে অভিনয়ের মধ্য দিয়ে এবং পরবর্তীতে তার মায়ের সনির্বন্ধ অনুরোধে রাজা কি আয়েগি বারাত (১৯৯৭) সামাজিক নাট্য চলচ্চিত্রে মূখ্য ভূমিকায় অভিনয় করেন। এরপর নিয়মিত হিসেবে কর্মজীবন শুরু করেন কুছ কুছ হোতা হ্যায় (১৯৯৮) চলচ্চিত্রে শাহরুখ খানের বিপরীতে একটি সহযোগী চরিত্রে অভিনয়ের মধ্য দিয়ে। তার কর্মজীবনের এই প্রাথমিক সাফল্যের পর, পরবর্তী তিন বছরের জন্য তার চলচ্চিত্র বক্স অফিসে দুর্বল অবস্থানে ছিল। যশ রাজ ফিল্মসের সাথিয়া (২০০২) নাট্য চলচ্চিত্রে অভিনয়ের পর তার কর্মজীবনের সাফল্য আসে।
তিনি তার পিতা রাম মুখার্জী একজন অবসরপ্রাপ্ত পরিচালক। তার মা কৃষ্ণা মুখার্জী চলচ্চিত্রে গান গাইতেন। তার ভাই রাজা মুখার্জী একজন চিত্র প্রযোজক। তার মাসি হলেন প্রখ্যাত চিত্রনায়িকা দেবশ্রী রায়। বলিউড তারকা অভিনেত্রী কাজল তার সম্পর্কিত বোন।তিনি বিখ্যাত পরিচালক প্রযোজক যশ চোপড়া এর বড় ছেলে পরিচালক ও প্রযোজক আদিত্য চোপড়াকে বিয়ে করেন।
কর্মজীবন
এরপর তিনি অনেক ছবি করেন যার অধিকাংশই ব্যবসা সফল হয় নি। তিনি শাদ আলি পরিচালিত সাথিয়া (২০০২) ছবিতে অভিনয় করেন। এই ছবিটি সমালোচক ও সাধারণ দর্শকদের কাছে তুমুল জনপ্রিয়তা অর্জন করে।
২০০৫ সালে তিনি ৪টি বড় মাপের ছবিতে অভিনয় করেন। বান্টি অর বাবলি ছবিটি সাফল্য লাভ করে এবং অন্যান্য ছবিতে তার অভিনয় প্রশংসিত হয়। ব্ল্যাক ছবিটি এক্ষেত্রে উল্লেখযোগ্য।
ব্যক্তিগত জীবন
অভিনয় ছাড়াও বিভিন্ন সময়ে রানী মুখার্জী বিভিন্ন দাতব্য সংস্থার সাথে যুক্ত থেকেছেন। তার উল্লেখযোগ্য প্রদর্শনী হচ্ছে টেম্পটেশন ২০০৫ যা তিনি নয়া দিল্লী তে করেছিলেন। প্রতিবন্ধীদের জন্য অর্থ যোগানের উদ্দেশ্যেই এই শো করা হয়। শাহরুখ খানও প্রিয়াংকা চোপড়াও এসময় তার সাথে অংশগ্রহণ করেছেন।
বধির ও অন্ধদের সমন্বয়ে গড়া হেলেন কিলার ইনস্টিটিউটের ছাত্র-ছাত্রীর সঙ্গে তিনি ২০০৬ সালে তার জন্মদিন পালন করেন। ব্ল্যাক ছবিতে অভিনয়ের সময় তিনি এই ইনস্টিটিউটের সদস্যের সাথে বন্ধুত্ব স্থাপন করেন। তিনি তাদের ধন্যবাদ জানিয়ে বলেছিলেন তাদে ঐকান্তিক সাহায্য ছাড়া ব্ল্যাক ছবিতে তিনি অভিনয় করতে পারতেন না।
২০০৬ সালে তিনি জুহুতে তার নিজের একটি বাড়ী কিনেন। এই বাড়ীর ইন্টেরিয়র ডেকোরেশন করেন প্রখ্যাত অভিনেত্রী টুইংকেল খান্না যা শেষ হতে প্রায় এক বছর সময় লাগে।
জনপ্রিয়
তিনিই প্রথম অভিনেত্রী যিনি ফিল্মফেয়ারে একই সাথে একই বছরে শ্রেষ্ঠ অভিনেত্রী ও শ্রেষ্ঠ সহ-অভিনেত্রীর পুরস্কার পান (২০০৫)।
অন্যান্য
Her two movies have been India's entry to the Academy পুরস্কার. Paheli was the official entry for the ২০০৬ Oscars. Hey Ram (2000) was an earlier entry. (See India's official entry).
প্রেস কভারেজ
http://bollysuperhit.com/
নূরুজ্জামান (দ্ব্যর্থতা নিরসন)
নূরুজ্জামান বলতে যাদেরকে বোঝানো হতে পারে;
কিসমত বিল্লী উচ্চ বিদ্যালয় ও কলেজ
কিসমত বিল্লী উচ্চ বিদ্যালয় ও কলেজ রাজশাহী জেলার তানোর উপজেলার বিল্লী বাজারে অবস্থিত স্বনামধন্য একটি শিক্ষাপ্রতিষ্ঠান। ১৯৫১ সালে বিদ্যালয় শাখা এবং ১৯৯৬ সালে কলেজ শাখা প্রতিষ্ঠিত হয়। প্রতিষ্ঠানটিতে ষষ্ঠ শ্রেণী থেকে দ্বাদশ শ্রেণী পর্যন্ত পাঠদানের ব্যবস্থা রয়েছে। রাজশাহী শিক্ষাবোর্ডের অধীনে জাতীয় শিক্ষাক্রম ও পাঠ্যপুস্তক বোর্ডের নীতিমালা অনুসরণ করে প্রতিষ্ঠানটি পরিচালিত হয়।
অবস্থান
কিসমত বিল্লী উচ্চ বিদ্যালয় ও কলেজ রাজশাহী জেলার তানোর উপজেলার কলমা ইউনিয়নের অন্তর্গত বিল্লী বাজারে অবস্থিত। এর পশ্চিমে বিল্লী সরকারি প্রাথমিক বিদ্যালয় এবং বিল্লী কেন্দ্রীয় ঈদগাহ ময়দান অবস্থিত।
আদনান আদিভার
আদনান বে নামেও পরিচিত আব্দুলহাক আদনান আদিভার (১৮৮২ - ১ জুলাই ১৯৯৫) একজন তুর্কি রাজনীতিবিদ, লেখক, ইতিহাসবিদ, এবং পেশায় একজন চিকিৎসক ছিলেন। তিনি মৌলিক গবেষণা করেন এবং বিজ্ঞানের ইতিহাস নিয়ে লেখেন। তিনি নবজাত নারীবাদী আন্দোলনের প্রাথমিক সমর্থকও ছিলেন।
জীবনী
তিনি জেলিবোলুতে (গ্যালিপোলি) ১৮৮২ সালের ৬ অক্টোবর জন্মগ্রহণ করেন এবং তার বংশ তালিকার মধ্যে ১৭ তম শতাব্দীর সুফি নেতা আজিজ মাহমুদ হোদাই ছিলেন, যিনি ইস্তাম্বুলের ইস্কাদার জেলায় বসবাস করতেন। আদিভারের পিতা মেকতুবিজাদ বাহাই এফেন্দি ছিলেন একজন আইনবিদ এবং তার ঠাকুরদাদা আবদুল আজিজ এফেন্দি ছিলেন প্রথম অটোমান বিজ্ঞান একাডেমির এনকামেন-ই-দানি সদস্য। আদিভারকে ডেরসাদেত ইদাদিসি (আজকের ভেফা হাইস্কুল) এ ভর্তির আগে প্রথম নুমুনে-ই তেরাক্কি মেকতেবিতে (আক্ষরিক অর্থে, "নমুনা স্কুল অফ প্রগ্রেস") পড়াশোনা করেছিলেন।
১৯০৫ সালে মেডিকেল ফ্যাকাল্টি থেকে স্নাতক, আদিভার অভ্যন্তরীণ মেডিসিনে বিশেষজ্ঞ হওয়ার জন্য বার্লিন চলে যান। ১৯০৮ সালে দ্বিতীয় সংবিধান ঘোষণার পর, তিনি ইস্তাম্বুলে ফিরে আসেন। যেহেতু তিনি তরুণ তুর্কিদের (জিউনস টার্কস) কাছাকাছি ছিলেন, তিনি ৩০ বছর বয়সে মেডিকেল অনুষদের পরিচালক হিসেবে নিযুক্ত হন। তিনি ত্রিপোলিতে ইতালিয়ানদের বিরুদ্ধে ইতালো-তুর্কি যুদ্ধের সময় রেড ক্রিসেন্টে কাজ করেছিলেন, বালকান যুদ্ধ ও প্রথম বিশ্বযুদ্ধে অংশ নিয়েছিলেন। ১৯১৭ সালে তিনি ঊপন্যাসিক হালিদ এডিপকে বিয়ে করেন, যিনি সেই সময় লেবাওনে শিক্ষকতা করছিলেন এবং দুজনেই ১৯১৮ সালে মোস্তফা কামাল আতাতুর্কের দলে যোগ দিয়েছিলেন, যখন বিদেশী সেনারা ইস্তাম্বুল দখল করেছিল। আঙ্কারায়, আদনান আদিভারকে স্বাস্থ্য মন্ত্রী, অভ্যন্তরীণ বিষয়ক মন্ত্রণালয় এবং ১৯২০ সাল থেকে ১৯২৩ সালের মধ্যে জাতীয় পরিষদের সহ -সভাপতি হিসাবে মনোনীত করা হয়েছিল।
তিনি মুস্তাফা কামাল আতাতুর্ক এর বৃত্তের মধ্যে একজন বুদ্ধিজীবী ছিলেন, যিনি তার স্ত্রী লেখিকা হালিদ এডিপ আদিভার সাথে তুর্কি স্বাধীনতা যুদ্ধে সক্রিয় ছিলেন। তিনি ইস্তাম্বুলে দখলদার ব্রিটিশদের গ্রেপ্তার এড়িয়ে যান, যারা আনাতোলিয়ায় কেমালিস্ট বাহিনীতে যোগ দিয়ে প্রথম বিশ্বযুদ্ধের শেষে সমস্ত উসমানীয় বুদ্ধিজীবীদের নির্মূল করছিল এবং তাদের মাল্টায় নির্বাসন দিচ্ছিল।
মৃত্যু
আদনান আদিভার ১৯৫৫ সালের ১ জুলাই ইস্তাম্বুলে মারা যান এবং তাকে মার্কেজেফেন্ডি কবরস্থানে সমাহিত করা হয়।
রৌতা বাগান রেলওয়ে স্টেশন
রাউতা বাগান রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের উদালগুড়ি জেলার বজরাঝাড়, রাউতা বাগানে অবস্থিত।
বাজাই গনবাদ
বাজাই গনবাদ অথবা বজাই গুমবাজ একটি গম্বুজ কবরের এলাকা (অথবা গনবাদ) এবং আফগানিস্তানের উত্তর-পূর্বাঞ্চলীয় বাদাখশন প্রদেশের ওয়াকান কিরগিজ ও ওয়াকি নিকটবর্তী একটি এলাকা। এটি বজাই দার্য নদীর তীরে লিটল পামারে অবস্থিত, যেখানে ওয়াখজির নদী মিলিত হয়েছে।
গামা বণ্টন
পরিসংখ্যানবিদ্যাতে ব্যবহৃত বিভিন্ন সম্ভাব্যতা বণ্টনের মধ্যে গামা বণ্টন (Gamma Distribution) একটি গুরুত্বপূর্ণ বণ্টন। গামা বণ্টনের চিহ্ন হিসেবে সচরাচর কে ব্যবহার করা হয়। নানাবিধ প্রাকৃতিক প্রক্রিয়াতে গামা বণ্টন দেখা যায়। বিশেষ করে যেখানে পয়সন বণ্টন অনুসরণকারী ঘটনার মধ্যবর্তী সময়ের প্রসঙ্গ নিয়ে আলোচনা আসে।
এখানে ব্যবহৃত \Thetaকে বলা হয় প্যারামিটার স্পেস (প্যারামিটারের মানের সেট)। গামা বণ্টন দুটো প্যারামিটারের উপর নির্ভর করে | কে বলা হয় গামা ফাংশন(gamma function) । গামা বণ্টনকে বসিয়ে সূচকীয় বণ্টন(expoential distribution) এ পরিণত করা যায় | | সেজন্য এভাবে লেখা যায় :
গামা ফাংশনের বৈশিষ্ট্য :
ভ্লাদিমির পেতকোভিচ
ভ্লাদিমির পেতকোভিচ (Vladimir Petković, ; জন্ম: ১৫ আগস্ট ১৯৬৩) হলেন একজন সুইজারল্যান্ডীয় সাবেক পেশাদার ফুটবল খেলোয়াড় এবং ম্যানেজার। তিনি সুইজারল্যান্ড জাতীয় দলের ম্যানেজারের দায়িত্ব পালন করছেন। পেতকোভিচ তার খেলোয়াড়ি জীবনের অধিকাংশ সময় কুর ৯৭ এবং বেল্লিনৎসোনার হয়ে মধ্যমাঠের খেলোয়াড় হিসেবে খেলেছেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেছেন।
বসনীয় ফুটবল ক্লাব ইগমান ইলিজার যুব পর্যায়ের হয়ে খেলার মাধ্যমে পেতকোভিচ ফুটবল জগতে প্রবেশ করেছিলেন এবং পরবর্তীকালে সারায়েভোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৮১–৮২ মৌসুমে, বসনীয় ক্লাব সারায়েভোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন; সারায়েভোর হয়ে তিনি ৮ ম্যাচে অংশগ্রহণ করেছিলেন। অতঃপর ১৯৮৪–৮৫ মৌসুমে তিনি রুদার প্রিয়েদোরে যোগদান করেছিলেন। রুদার প্রিয়েদোরে মাত্র ১ মৌসুম অতিবাহিত করার পর পুনরায় সারায়েভোর সাথে চুক্তি স্বাক্ষর করেছিলেন, যেখানে তিনি ২ ম্যাচে অংশগ্রহণ করেছিলেন। পরবর্তীকালে, তিনি কোপের, সারায়েভো, কুর ৯৭, সিয়ন, মার্তিনি-স্পোর্টস, বেল্লিনৎসোনা এবং লোকার্নোর হয়ে খেলেছিলেন। সর্বশেষ ১৯৯৮–৯৯ মৌসুমে, তিনি বেল্লিনৎসোনা হতে সুইজারল্যান্ডীয় ক্লাব বুয়োখসে যোগদান করেছিলেন; বুয়োখসের হয়ে মাত্র ১ মৌসুম খেলার পর তিনি অবসর গ্রহণ করেছিলেন।
খেলোয়াড়ি জীবনের ইতি টানার পর ১৯৯৭ সালে, পেতকোভিচ ইতালীয় ফুটবল ক্লাব বেল্লিনৎসোনার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বেল্লিনৎসোনার হয়ে মাত্র ১ মৌসুম ম্যানেজারের দায়িত্ব পালন করার পর তিনি সুইস সুপার লিগের ক্লাব মালকান্তোনে আগনোয় ম্যানেজার হিসেবে যোগদান করেন; মালকান্তোনে আগনোর হয়ে তিনি ১টি লিগ শিরোপা জয়লাভ করেছেন। ২০০৪–০৫ মৌসুমে, তিনি লুগানোর ম্যানেজারের দায়িত্ব গ্রহণ করেন। তিনি পুনরায় বেল্লিনৎসোনার হয়ে ৩ মৌসুম ম্যানেজারের দায়িত্ব পালন করার পর ইয়াং বয়েজে যোগদান করেন, ইয়াং বয়েজের হয়েই ম্যানেজার হিসেবে তিনি সেরা সময় অতিবাহিত করেছেন, যেখানে তিনি প্রায় ৬০ শতাংশ ম্যাচ জয়লাভ করেছেন। পরবর্তীতে তিনি সামসুনস্পোর, সিয়ন এবং লাৎসিয়োর ম্যানেজারের দায়িত্ব পালন করেছেন। ২০১৪ সালের ১লা জুলাই তারিখে অটমার হিৎসফেল্ড বরখাস্ত হওয়ার পর, তিনি সুইজারল্যান্ড জাতীয় দলের ম্যানেজারের পদে নিযুক্ত হয়েছেন।
দলগতভাবে, খেলোয়াড় হিসেবে পেতকোভিচ সর্বমোট ১টি শিরোপা জয়লাভ করেছিলেন, যা তিনি সারায়েভোর হয়ে জয়লাভ করেছিলেন। অন্যদিকে, ম্যানেজার হিসেবে, এপর্যন্ত ২টি শিরোপা জয়লাভ করেছেন, যার একটি মালকান্তোনে আগনোর হয়ে এবং অন্যটি লাৎসিয়োর হয়ে জয়লাভ করেছেন।
প্রারম্ভিক জীবন
ভ্লাদিমির পেতকোভিচ ১৯৬৩ সালের ১৫ই আগস্ট তারিখে যুগোস্লাভিয়ার বসনিয়া ও হার্জেগোভিনার সারায়েভোয় জন্মগ্রহণ করেছেন। তিনি তার জন্মের পর ভ্রেলো বসনেতে বসবাস করলেও মাত্র পাঁচ বছর বয়সে তিনি তার পরিবারের সাথে সারায়েভোর কাছে হাজিচিতে স্থানান্তরিত হন এবং সেখানেই তার শৈশব অতিবাহিত করেছেন। তিনি জন্মগতভাবে সুইজারল্যান্ডের নাগরিক  এবং সুইজারল্যান্ডীয় ও ক্রোয়েশীয় পাসপোর্ট ধারণ করেন। তার বাবা-মা দুজনেই শিক্ষাকর্মী হিসেবে কাজ করতেন, যার ফলে তার পরিবারের বিভিন্ন স্থানে স্থানান্তরের কারণে তাকে বেশ কয়েকটি বিদ্যালয়ে পড়াশোনা করতে হয়েছে।
দাতব্য কর্মকাণ্ড
সুইজারল্যান্ডে বসবাসকালে পেতকোভিচ পাঁচ বছর ধরে ক্যাথলিক ত্রাণ উন্নয়ন ও সমাজ সেবা সংস্থা টিসিনোর কারিতাস ইন্টারন্যাশনালিসের হয়ে কাজ করেছেন।
বার্নেস পিকক
বার্নেস পিকক (১৮১০ — ৩ ডিসেম্বর, ১৮৯০) একজন ব্রিটিশ ভারতীয় বিচারক। তিনি কলিকাতা উচ্চ আদালতে র প্রথম প্রধান বিচারপতি নিযুক্ত হন।
কর্মজীবন
১৮৩৬ সালে টেম্পল ইন থেকে পাশ করেন স্যার পিকক ও ১৮৫২ সালে গভর্নর জেনারেল কাউন্সিলের আইনি সদস্য হিসাবে ব্রিটিশ ভারতে আসেন তিনি। লেজিসলেটিভ কাউন্সিলের অন্যতম বক্তা ছিলেন স্যার পিকক। ভারতীয় মহাবিদ্রোহে র সময় লর্ড চার্লস ক্যানিং এর সমর্থক ছিলে তিনি। ১৮৫৯ সালে কলকাতা ফোর্ট উইলিয়ম সুপ্রিম কোর্টের শেষতম প্রধান বিচারপতি নিযুক্ত হন বার্নেস পিকক আর কলকাতা হাইকোর্ট প্রতিষ্ঠিত হলে তার প্রথম প্রধান বিচারক। ১৮৬২ সালের ১ জুলাই তার সাথে আরো তেরো জন বিচারপতিকে নিয়ে শুরু হয় কলকাতা হাইকোর্ট। ১৮৭০ সালে অবসরগ্রহণের পরে ইংল্যান্ডে প্রত্যাগমন করেন স্যার বার্নেস পিকক।
সিদ্ধেশ্বরী মঠ
সিদ্ধেশ্বরী মঠ বাংলাদেশের মাগুরা জেলায় অবস্থিত একটি মঠ। দৃষ্টিনন্দন এই প্রত্নতাত্ত্বিক অবকাঠামোটি নবগঙ্গা নদীর তীরে প্রতিষ্ঠিত এবং পূর্বে একে 'কালিকাতলা শ্মশান' নামেও অবহিত করা হতো।
অবস্থান
বাংলাদেশের খুলনা বিভাগের মাগুরা জেলার মাগুরা সদর উপজেলার আঠারখাদা গ্রামে মঠটি অবস্থিত। এই স্থানটি মাগুরা শহর হতে দেড় মাইল (প্রায় ৩ কিলোমিটা) দূরে নবগঙ্গা নদীর তীরে অবস্থিত।
স্ট্যানফোর্ড রিসার্চ পার্ক
thumb| স্ট্যানফোর্ড রিসার্চ পার্ক হলো ক্যালিফোর্নিয়ার পালো আল্টোতে অবস্থিত একটি প্রযুক্তি পার্ক। এটি স্ট্যানফোর্ড বিশ্ববিদ্যালয় এর অধীনে। এটি ১৯৫১ সালে স্ট্যানফোর্ড ইন্ডাস্ট্রিয়াল পার্ক হিসেবে প্রতিষ্ঠিত হয়। একে বিশ্বের প্রথম প্রযুক্তিকেন্দ্রিক অফিস পার্ক হিসেবে দাবি করা হয়। এর ধারণা এবং সাফল্যের কৃতিত্ব দেয়া হয় ফ্রেডরিক টারম্যানকে, যিনি সিলিকন ভ্যালির প্রতিষ্ঠায় মুখ্য ভূমিকা পালন করেন। প্রতিষ্ঠাকালীন সময়ে এটি ছিল প্রথম বিশ্ববিদ্যালয় মালিকানাধীন ইন্ডাস্ট্রিয়াল পার্ক।
এটি ৭০০ একর জমির উপর অবস্থিত। এটি বর্তমানে স্ট্যানফোর্ড ম্যানেজমেন্ট কোম্পানি কর্তৃক পরিচালিত হয় যেটি বিশ্ববিদ্যালয়ের আর্থিক ও জমিসংক্রান্ত বিষয় দেখাশোনার জন্য ১৯৯১ সালে প্রতিষ্ঠিত হয়। এই পার্কের ১৬২টি ভবনে ১৪০টি কোম্পানির জন্য ২৩,০০০ মানুষ কাজ করে।
সাঈদ আহমেদ
সাঈদ আহমেদ (জন্ম: ১ অক্টোবর, ১৯৩৭) ব্রিটিশ ভারতের জলন্ধরে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৫৮ থেকে ১৯৭২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন তিনি।
লেসবিয়ান কানেকশন
এলসির একটি অনন্য দিকএটির বিষয়বস্তু মূলত এর পাঠকদের দ্বারা জমা দেওয়া হয়। লেসবিয়ান সম্প্রদায়ের প্রতি আগ্রহের খবর এবং ঘোষণার মধ্যে রয়েছে বর্তমান ঘটনা, থাকার জায়গা, ভ্রমণ, নারীসঙ্গীত উৎসব, নারীদের দেশ, বিশেষ অনুষ্ঠান, সমাবেশ, পর্যালোচনা এবং মৃত্যুঘটিত ঘটনা। এটিতে বিশেষ বিষয় কমিক স্ট্রিপ ডাইকস টু ওয়াচ আউট ফরের পুনর্মুদ্রণ, এবং লেসবিয়ানদের একটি বার্ষিক "কন্টাক্ট ডাইকস" আন্তর্জাতিক তালিকা রয়েছে যারা স্বেচ্ছাসেবক হিসেবে অন্য মহিলাদের কাছে তাদের নিজ শহর সম্পর্কে তথ্য প্রদান করে। এটি কল্পকাহিনী, ব্যক্তিগত বিজ্ঞাপন বা কলম বন্ধুদের জন্য অনুরোধ প্রকাশ করে না।
সাঈদ আহমেদ
ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিং করতেন তিনি।
বেণুগোপাল বাঙ্গুর
বেণুগোপাল বাঙ্গুর  (জন্ম:- ৪ অক্টোবর ১৯৩১ ) ( 'মাড়োয়ারি বাবুমশাই' নামে পরিচিত) হলেন একজন ভারতীয় বিলিয়নিয়ার ব্যবসায়ী, শ্রী সিমেন্টের চেয়ারম্যান এবং কলকাতা শহরের সবচেয়ে ধনী তিন ব্যক্তির অন্যতম।
সাঈদ আহমেদ
টেস্ট ক্রিকেট
লাহোরের ইসলামিয়া কলেজে পড়াশোনা করেছেন তিনি। এছাড়াও, ইউনুস আহমেদের ভ্রাতা তিনি।
লেসবিয়ান কানেকশন
লেসবিয়ান কানেকশন লেসবিয়ানদের জন্য জাতীয় আধ্যাত্মিক, রাজনৈতিক এবং সামাজিক সংযোগ তৈরিতে সহায়ক ছিল।
বেণুগোপাল বাঙ্গুর
জন্ম ও প্রারম্ভিক জীবন
বেণুগোপাল বাঙ্গুরের জন্ম ১৯৩১ খ্রিস্টাব্দের ৪ অক্টোবর ব্রিটিশ ভারতের অধুনা  পশ্চিমবঙ্গের কলকাতা শহরের এক মাড়োয়ারি হিন্দু পরিবারে। পিতা নারায়ণ দাস। বেণুগোপালে জন্ম কলকাতায় হলেও, পরিবারের আদি নিবাস রাজস্থানের  দিদওয়ানায় পিতামহ মুঙ্গি রাম বাঙ্গুর। ঊনিশ শতকের প্রথমদিকে মুঙ্গি রাম ও অনুজ রাম কুয়ার বাঙ্গুর কলকাতায় এসে পাট ইত্যাদির স্টক ব্রোকিং এর ব্যবসা শুরু করেন। বেণুগোপালের পড়াশোনা কলকাতায়, তিনি কলকাতা বিশ্ববিদ্যালয় থেকে অনার্স সহ  বাণিজ্যে স্নাতক (বি. কম) হন।
সাঈদ আহমেদ
টেস্ট ক্রিকেট
সমগ্র খেলোয়াড়ী জীবনে ৪১ টেস্টে অংশগ্রহণের সুযোগ পেয়েছেন সাঈদ আহমেদ। ১৭ জানুয়ারি, ১৯৫৮ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট অভিষেক ঘটে সাঈদ আহমেদের। দ্বিতীয় ইনিংসে ৬৫ রানের মূল্যবান ইনিংস খেলেন তিনি। ঐ ইনিংসে হানিফ মোহাম্মদের গড়া অবিস্মরণীয় ৩৩৭ রানের ইনিংসের এক পর্যায়ে জুটি গড়েছিলেন। ঐ সিরিজে তিনি ৫০৮ রান তুলেন। ১৯৬৮-৬৯ মৌসুমে তিন টেস্টের ড্র হওয়া সিরিজে দলের অধিনায়কের দায়িত্বে ছিলেন।
বেণুগোপাল বাঙ্গুর
কর্মজীবন
বেণুগোপাল বাঙ্গুরের পিতামহ মুঙ্গি রাম বাঙ্গুর ও তার ভ্রাতা রাম কুয়ার কলকাতায় ঊনিশ শতকের শেষের দিকে পাট, চা, কাগজ, তূলা ইত্যাদির স্টক ব্রোকিং-এর ব্যবসা শুরু করেন। ধীরে ধীরে বাঙ্গুর পরিবারের ব্যবসা বিশাল 'বাঙ্গুর সাম্রাজ্যে' পরিণত হয়। ১৯৯১ খ্রিস্টাব্দে মুঙ্গি রাম বাঙ্গুর পরিবারের বিশাল ব্যবসা বলভদ্র দাস বাঙ্গুর, নিবাস বাঙ্গুর, কুমার বাঙ্গুর এবং বেনু গোপাল বাঙ্গুর (মুঙ্গি রামের সকল নাতি) এবং লক্ষ্মী নিবাস বাঙ্গুর (রাম কুয়ার এর নাতি) এর পাঁচটি ভাগে বিভক্ত করে দেন। উত্তরাধিকারসূত্রে পাওয়া সেই সম্পত্তির সিংহভাগ পেয়ে বেণুগোপাল ব্যবসায় বহু উন্নতি করেন।
সাঈদ আহমেদ
টেস্ট ক্রিকেট
অস্ট্রেলিয়ার বিপক্ষে সিরিজের তৃতীয় টেস্টে পিঠের আঘাতে খেলায় অংশগ্রহণ করতে না চাইলে বিতর্কিতভাবে তার খেলোয়াড়ী জীবনের সমাপ্তি ঘটে। এর আগের টেস্টে ডেনিস লিলি’র সাথে সংঘর্ষ হয় ও পাকিস্তান কর্তৃপক্ষ তার আঘাত সম্পর্কে অবগত ছিল। ফলশ্রুতিতে তারা দলীয় শৃঙ্খলা ভঙ্গের কারণে তাকে বাড়ীতে পাঠিয়ে দেয়।
অর্জনসমূহ
সমগ্র খেলোয়াড়ী জীবনে পাঁচটি শতক হাঁকিয়েছেন তিনি। তন্মধ্যে তিনটি ইনিংস দেড় শতাধিক রানের ছিল। মাত্র ২০ ইনিংসে ১০০০ রানের মাইলফলক স্পর্শের মাধ্যমে দ্রুততম সময়ে প্রথম পাকিস্তানি খেলোয়াড়ের মর্যাদা পান সাঈদ আহমেদ।
বেণুগোপাল বাঙ্গুর
কর্মজীবন
ফোর্বস তথ্য অনুসারে, ২০২৩ খ্রিস্টাব্দের ফেব্রুয়ারিতে বাঙ্গুরের মোট সম্পদ ৬.৯ বিলিয়ন ডলার। এর বেশির ভাগটাই এসেছে ভারতের তৃতীয় বৃহত্তম সিমেন্ট কারখানা শ্রীসিমেন্ট হতে। প্রসঙ্গত উল্লেখ্য এই যে, তাদের শ্রীসিমেন্ট-এর প্রথম কারখানা ১৯৭৯ খ্রিস্টাব্দে স্থাপিত হয়েছিল রাজস্থানের জয়পুরে। কোম্পানিটির এবং বর্তমানে কোম্পানিটির বার্ষিক ব্যবসার পরিমাণ ১২ হাজার কোটি টাকারও বেশি।
ব্যক্তিগত জীবন
বিপত্নীক বেণুগোপাল বাঙ্গুর দুই পুত্র সন্তান নিয়ে কলকাতায় বসবাস করেন। জ্যেষ্ঠ পুত্র হরি মোহন বাঙ্গুর এবং পৌত্র প্রশান্ত বাঙ্গুর বর্তমানে শ্রী সিমেন্ট এর ব্যবসা দেখাশোনা করছেন।
অর্পিন্দর সিং
অর্পিন্দর সিং (জন্ম ৩০শে ডিসেম্বর ১৯৯২) একজন ভারতীয় ট্রিপল জাম্পার । তিনি ২০১৮ এশিয়ান গেমসে স্বর্ণপদক লাভ করেছিলেন। এছাড়া তিনি গ্লাসগোতে ২০১৪ কমনওয়েলথ গেমসে ব্রোঞ্জ পদক জয় করেছিলেন।
কর্মজীবন
২০১৪ সালের জুনে, অর্পিন্দর লখনৌতে ২০১৪ সালের জাতীয় আন্তঃরাজ্য চ্যাম্পিয়নশিপে ১৭.১৭ মিটার লাফিয়ে নিজস্ব সেরা লাফ করেন। তার আগের সেরাটি ছিল ১৬.৮৪ মিটার। এছাড়া তিনি রঞ্জিত মাহেশ্বরীর করা আগের জাতীয় রেকর্ড ভঙ্গ করেন এবং ২০১৪ কমনওয়েলথ গেমসের জন্য যোগ্যতা অর্জন করেছিলেন, যেখানে তিনি ব্রোঞ্জ পদক জিতেছিলেন। ২০১৬ সালে আবার অর্পিন্দরের করার রেকর্ডটি ভেঙে ফেলেন রঞ্জিত মাহেশ্বরী
তাড়ন তড়িৎ
ঘনীভূত পদার্থবিজ্ঞান (condensed matter physics) ও তড়িৎ রসায়নের (electrochemistry) ভাষায়, তাড়ন তড়িৎ হলো তড়িৎ ক্ষেত্র প্রয়োগের ফলে চার্জ বাহকের মধ্য দিয়ে চলমান তড়িৎ প্রবাহ। যখন কোনো অর্ধপরিবাহীর মধ্য দিয়ে তড়িৎ ক্ষেত্র প্রয়োগ করা হয়, তখন চার্জ বাহকের প্রবাহের দরুন একটা তড়িৎ প্রবাহ সৃষ্টি হয়।তড়িৎক্ষেত্র বলতে সাধারণত দূরত্বের বিপরীতে তড়িৎশক্তির মানকে বুঝানো হয়ে থাকে।
তাড়ন বেগ হচ্ছে তাড়ন তড়িৎ এর মাঝে বিদ্যমান চার্জবাহকগুলোর গড় বেগ। তাড়ন বেগ ও এর ফলে সৃষ্ট তড়িৎকে  চলমান  হিসাবে আখ্যায়িত করা যায়। এ ব্যাপারে বিস্তারিত জানতে  ইলেকট্রনের সচলতা (কঠিন পদার্থের জন্য) অথবা বৈদ্যুতিক সচলতা  (Electric Mobility)  (সাধারণ ক্ষেত্রে) দেখতে পারেন।
কীভাবে তাড়ন তড়িৎ, ব্যাপন তড়িৎ (diffusion current) এবং চার্জ বাহক গঠন ও পুনর্সমাবেশকে (carrier generation and recombination)  একটি সমীকরণ আকারে প্রকাশ করা যায় তা বোঝার জন্য  তাড়ন-ব্যাপন সমীকরণ  (drift–diffusion equation) দেখতে পারেন ।
পর্যালোচনা
তাড়ন তড়িৎ হলো এক প্রকার তড়িৎ প্রবাহ যা তড়িৎক্ষেত্র দ্বারা আকর্ষিত পার্টিকেল বা কণা থেকে সৃষ্টি হয়। এই ধারণাটি সবচেয়ে বেশি ব্যবহৃত হয় অর্ধপরিবাহীর ভিতরে বিদ্যমান ইলেকট্রন ও  ইলেকট্রন হোলের ক্ষেত্রে, যদিও এই একই ধারণাই ধাতু, ইলেকট্রোলাইট বা তড়িৎ বিশ্লেষ্যদের জন্যও সমানভাবে প্রযোজ্য।
তাড়ন তড়িৎ এর উৎপত্তি হয় তড়িৎ শক্তি থেকে, যখন চার্জিত কণাগুলো তড়িৎ ক্ষেত্র দ্বারা আকর্ষিত বা বিকর্ষিত হয়। ঋণাত্মকভাবে চার্জিত ইলেকট্রনগুলো তড়িৎ ক্ষেত্রের বিপরীতে বিকর্ষিত হয়, অন্যদিকে হোলগুলো তড়িৎ ক্ষেত্রের দিকে আকর্ষিত হয়। তবে এর ফলে উৎপন্ন প্রচলিত প্রবাহ(Conventional Current) উভয় ক্ষেত্রেই তড়িৎক্ষেত্রের দিক বরাবর বিবেচনা করা হয়।
শূণ্য মাধ্যমে যদি কোনো ইলেকট্রনের উপর তড়িৎ ক্ষেত্র প্রয়োগ করা হয়, তবে ইলেকট্রনটি প্রায় সরলরেখা বরাবর এর গতি দ্রুততর বৃদ্ধি করতে থাকে। এভাবে কাছাকাছি পর্যবেক্ষণ করলে তাড়ন তড়িৎ স্বভাবতই ভিন্ন রকম দেখায়। সাধারণভাবে, ইলেকট্রন সর্বদাই সবদিকে চলমান থাকে যা ব্রাউনীয় গতি নামে বেশ পরিচিত। ইলেকট্রনগুলো প্রায়শই ম্যাটেরিয়ালের গ্রেইন বাউন্ডারি (Grain Boundary)  কিংবা অন্য কোনো বাধার সম্মুখীন হয় ফলাফলস্বরূপ তাদের গতিপথ পরিবর্তন করে।  এই সংঘর্ষগুলোর সময়, তড়িৎ ক্ষেত্র খুব সূক্ষ্মভাবে যে কোনো একদিকে তার গতি বাড়াতে থাকে। সময়ের সাথে এদের গতিবেগের গড় তাড়ন বেগের সমান হয় কিন্তু কোনো নির্দিষ্ট সময়ের জন্য ইলেকট্রনগুলো থার্মাল বা তাপীয় বেগ এ চলতে থাকে যা  স্বাভাবিক গতি থেকে অনেক বেশি হয় ।
তাড়ন তড়িৎ এর পরিমাণ নির্ভর করে মাধ্যম কিংবা উপাদানটির চার্জ বাহকের ঘনত্ব ও এর বৈদ্যুতিক সচলতার উপর।
তাড়ন তড়িৎ বনাম ব্যাপন তড়িৎ
আরও বিস্তারিত, ব্যাপন তড়িৎ (Diffusion current)
! scope="col" width="450px" | তাড়ন তড়িৎ ! scope="col" width="450px" | ব্যাপন তড়িৎ
p-n জাংশন ডায়োডের তাড়ন তড়িৎ
কোনো p-n জাংশন ডায়োডের ভিতরে ইলেকট্রন ও হোলগুলো যথাক্রমে p-অঞ্চল ও n-অঞ্চলে সংখ্যালঘু চার্জ বাহক হিসাবে কাজ করে। কোনো নিরপেক্ষ (unbiased) জাংশনে, চার্জবাহকগুলোর ব্যাপনের দরুন, ব্যাপন তড়িৎ   p থেকে n অঞ্চলে প্রবাহিত হয়। এ সময় ব্যাপন তড়িৎটি সমান ও বিপরীতভাবে চার্জিত তাড়ন তড়িৎ দ্বারা ভারসাম্য (balance) লাভ করে।
কোনো একটা বায়াসড (biased) p-n জাংশনে, তাড়ন তড়িৎ বায়াসের উপর নির্ভর করেনা, কারণ সংখ্যালঘু চার্জ বাহকগুলো বায়াস ভোল্টেজের ( biasing voltages) উপর নির্ভরশীল নয়।. তবে যেহেতু সংখ্যালঘু চার্জ বাহকগুলো তাপের সাহায্যে সৃষ্টি করা যায় সেহেতু তাড়ন তড়িৎও স্বভাবতই তাপমাত্রার উপর নির্ভর করে।
যখন কোনো অর্ধপরিবাহীর উপর তড়িৎ ক্ষেত্র প্রয়োগ করা হয় তখন চার্জ বাহকগুলো একটা নির্দিষ্ট তাড়ন বেগপ্রাপ্ত হয়। আর এই চার্জ বাহকগুলোর গতিলাভের ফলাফলস্বরূপ তাড়ন তড়িৎ উৎপন্ন হয়। মুক্ত ইলেকট্রন ও হোলের মত চার্জবাহকের ফলে সৃষ্ট তাড়ন তড়িৎ এর ঘনত্ব বলতে মূলত এক বর্গ সেন্টিমিটার ক্ষেত্রফলের মধ্য দিয়ে প্রবাহিত তড়িৎকে বুঝানো যায়, যার দিক হবে স্বাভাবিক প্রবাহের উলম্বদিকে।
(i) মুক্ত ইলেকট্রনের ফলে সৃষ্ট তাড়ন তড়িৎ এর ঘনত্ব (Drift current density) Jn কে নিম্নোক্তভাবে প্রকাশ করা যায়:
(ii) হোলের ফলে সৃষ্ট তাড়ন তড়িৎ এর ঘনত্ব (Drift current density) Jp কে নিম্নোক্তভাবে প্রকাশ করা যায়ঃ ( p-n জাংশন এর জন্য)
যেখানে: n - প্রতি ঘন সেন্টিমিটারে মুক্ত ইলেক্ট্রনের সংখ্যা
p - প্রতি ঘন সেন্টিমিটারে হোলের সংখ্যা
\mu_n – ইলেকট্রনের সচলতা (Mobility of electrons), ( cm^2/Vs )
\mu_p – হোলের সচলতা (Mobility of holes), ( cm^2/Vs )
E – প্রয়োগকৃত তড়িৎ ক্ষেত্রের তীব্রতা (Applied Electric Field Intensity), (V /cm)
q – একটি ইলেকট্রনের চার্জ = 1.6 × 10−19  কুলম্ব ( C )
বাল দানি
হেমচন্দ্র তুকারাম বাল দানি (জন্ম: ২৪ মে, ১৯৩৩ - মৃত্যু: ১৯ ডিসেম্বর, ১৯৯৯) তৎকালীন ব্রিটিশ ভারতের মহারাষ্ট্রের দুধানি এলাকায় জন্মগ্রহণকারী ভারতীয় আন্তর্জাতিক ক্রিকেটার, কোচ ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও সার্ভিসেস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম, লেগ ব্রেক ও অফ ব্রেক বোলিংয়ে সিদ্ধহস্তের অধিকারী ছিলেন বাল দানি।
প্রথম-শ্রেণীর ক্রিকেট
নাশিকের রাংতা হাই স্কুলে বিদ্যালয় জীবন সম্পন্ন করেন। সমসাময়িককালের ক্রিকেটার বাপু নাদকর্নীও একই বিদ্যালয়ে পড়াশুনো সম্পন্ন করেছিলেন। বি.এ. (সম্মান) শ্রেণীতে স্নাতক ডিগ্রী লাভ করেন। প্রথম-শ্রেণীর খেলোয়াড়ী জীবন মহারাষ্ট্রের মাধ্যমে শুরু করেন।
সমগ্র খেলোয়াড়ী জীবনে ১৭ সেঞ্চুরি করেন ও ২০০ উইকেট লাভ করেছিলেন। বেশ কয়েক বছর সার্ভিসেস দলকে নেতৃত্ব দিয়েছেন। টেস্ট খেলোয়াড়ী জীবন থেকে প্রত্যাখ্যাত হবার পরই কেবল তিনি সুন্দর খেলা উপহার দিয়েছিলেন। ১৯৫৬ সালে ভারতীয় বিমানবাহিনীতে যোগদানের ফলে সার্ভিসেস দলের সদস্য হন।
আন্তর্জাতিক ক্রিকেট
১৯৫২-৫৩ মৌসুমে পাকিস্তান দল ভারত সফরে আসে। এ সফরেই তিনি তার একমাত্র টেস্টে অংশ নেন। ভারত দল মাত্র চার উইকেট হারিয়ে খেলায় জয় পায়। ফলশ্রুতিতে, বাল দানি ব্যাটিং করার কোন সুযোগ পাননি। তবে, ১০ ওভার বোলিং করে একটিমাত্র উইকেটের সন্ধান পেয়েছিলেন। নজর মোহাম্মদকে শূন্য রানে প্যাভিলিয়নে ফেরৎ পাঠান। ঐ সময়ে তার বয়স ছিল মাত্র ১৯ বছর। ৪১ বছর বয়সী লালা অমরনাথ তার উদ্বোধনী বোলিং জুটি ছিলেন। ১৯৫৪-৫৫ মৌসুমে পাকিস্তান গমন করেন। তবে, কোন টেস্টে অংশ নেয়ার সৌভাগ্য হয়নি তার।
অবসর
খেলোয়াড়ী জীবন থেকে অবসর গ্রহণের পর ১৯৬৮ থেকে ১৯৭৫ সময়কালে জাতীয় দল নির্বাচকমণ্ডলীর সদস্যরূপে মনোনীত হয়েছিলেন। ১৯৮৯ থেকে ১৯৯৭ সময়কালে রঞ্জী ট্রফি প্রতিযোগিতায় মহারাষ্ট্র দলের ব্যবস্থাপক, দল নির্বাচক ও কোচের দায়িত্ব পালন করেছিলেন। পুনেভিত্তিক দাতব্য সংস্থা স্নেহ সেবার সাথে জড়িত ছিলেন তিনি।
১৯৫৬ সালে ভারতীয় বিমানবাহিনীতে যোগদান করেন। এয়ার কমোডর পদে উন্নীত হন ও ১৯৮৭ সালে কর্মজীবন থেকে অবসর গ্রহণ করেন তিনি। ১৯ ডিসেম্বর, ১৯৯৯ তারিখে ৬৬ বছর বয়সে মহারাষ্ট্রের নাশিক এলাকায় বাল দানি’র দেহাবসান ঘটে।
সিরিল ভিনসেন্ট
সিরিল লেভারটন ভিনসেন্ট (Cyril Vincent; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন সিরিল ভিনসেন্ট। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি।
খেলোয়াড়ী জীবন
১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন।
১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন।
১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন।
ব্যক্তিগত জীবন
ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে।
বর্মী লিপি
বর্মী লিপি হলো বর্ণমালা লেখার পদ্ধতি যা আধুনিক বর্মী, মোন, শান, রাখাইন, জিংপো এবং কারেন ভাষায় ব্যবহার করা হয়।
ভাষা
বর্মী লিপি মূলত পিউ লিপি, অথবা পুরনো মোন লিপির অভিযোজিত রূপ, এবং এর উৎপত্তি নিশ্চিতভাবে দক্ষিণ ভারতীয়, যেখান থেকে কদম্ব অথবা পল্লব লিপি এসেছে। বর্মী শব্দ গঠন প্রধানত বর্গক্ষেত্র ব্লক বিন্যাস মেনে চলতো, কিন্তু সপ্তদশ শতাব্দী থেকে যখন শিক্ষার হাত বৃদ্ধি এবং বর্মী সাহিত্যের উত্থানের ফলে যখন পারাবাইকস (ပုရပိုက်) নামক ভাঁজ করা কাগজ ও খেজুর পাতার ব্যাপক ব্যবহার শুরু হয় তখন থেকে যুক্ত অক্ষর বিন্যাস ব্যবহার শুরু হয়।
বর্মী লিপি অন্যান্য বর্মী ভাষাগুলোয় লেখার জন্য অভিযোজন করা হয়েছে, উল্লেখযোগ্যভাবে শান, মোন (বর্মী লিপির মত এর পূর্বসূরী আসল পুরনো মোন লিপি এই ভাষায় ব্যবহৃত হয়) এবং কারেন ভাষায় ব্যবহার করা হয়। এই লিপি পালি ও সংস্কৃত নামক দুটি ধর্মীয় ভাষাতেও ব্যবহার করা হয়েছিলো।
ইউনিকোড
বর্মী লিপি ১৯৯৯ সালের সেপ্টেম্বরে প্রকাশিত তৃতীয় সংস্করণের সাথে ইউনিকোডে যুক্ত করা হয়। পরবর্তী প্রকাশে লিপির অতিরিক্ত কিছু অক্ষর যুক্ত করা হয়।
২০০৫ সাল পর্যন্ত, অধিকাংশ বর্মী ভাষার ওয়েবসাইট বর্মী ক্যারেক্টার দেখাতে ছবি-ভিত্তিক পদ্ধতিতে জিআইএফ বা জিপিইজিতে প্রদর্শন করতো। ২০০৫ সালের শেষের দিকে বর্মী এনএলপি রিসার্চ ল্যাব মিয়ানমার১ নামক ওপেনটাইপ মিয়ানমার ফন্ট প্রকাশের ঘোষণা দেয়। এই ফন্টে শুধু ইউনিকোড কোড পয়েন্টস ও অক্ষর শুধু ছিলোনা তার সাথে এটিতে ওপেনটাইপ লেআউট (ওটিএল) লজিক ও রুলস মেনে চলা হতো। তাদের গবেষণা কেন্দ্রটি ইয়াঙ্গুনের মিয়ানমার আইসিটি পার্কে অবস্থিত এবং ইউনিকোড-সম্মত ফন্টটি এসআইএল ইন্টারন্যাশনাল তৈরি। প্রথমে এটির সাথে একটি গ্রাফাইট ইঞ্জিন ব্যবহার করতে হতো, যদিও এখন ইউন্ডোজের ওপেনটাইপ টেবিল এই ফন্টের বর্তমান সংস্করণে রয়েছে। ২০০৮ এর ৪ এপ্রিলের উইনিকোড ৫.১ স্ট্যান্ডার্ড প্রকাশিত হওয়ার পর থেকে তিনটি ইউনিকোড ৫.১ সমর্থিত ফন্ট মিয়ানমার৩, পাদাউক ও পারাবাইক; পাবলিক লাইসেন্সের অধীনে সহজলভ্য হয়েছে।
অনেক বর্মী ফন্ট প্রণেতা উইন ইন্নোয়া, সিই ফন্ট মিয়াজেদি, জাউগুই, পোন্না, মান্দালায় সহ বিভিন্ন বর্মী ফন্ট তৈরি করেছেন। এটা উল্লেখ করাটা গুরুত্বপূর্ণ যে এগুলোর কোনটাই ইউনিকোড সম্ময় নয় কারণ এগুলো বার্মিজ ব্লকের জন্য অনির্ধারিত কোড পয়েন্ট ব্যবহার করে এবং এগুলো মাইক্রোসফট বা অন্য কোন মূখ্য সফটওয়্যার বিক্রেতা কর্তৃক স্বীকৃত নয়। যদিও অনেক বর্মী ভাষার ওয়েবসাইট রয়েছে যেগুলো ইউনিকোড ব্যবহার শুরু করেছে সাথে বিভিন্ন ওয়েবসাইট জাউগি নামক ছদ্ম-ইউনিকোড ফন্ট ব্যবহার অব্যাহত রেখেছে।
মাইক্রোসফট উইন্ডোজ ৮ এ বর্মী সমর্থন
উইন্ডোজ ৮ এর সাথে "মিয়ানমার টেক্সট" নামক একটি ইউনিকোড-লিখিত বর্মী ফন্ট রয়েছে। এছাড়াও উইন্ডোজ ৮-এ একটি বর্মী কিবোর্ড লেআউট রয়েছে। অপারেটিং সিস্টেমটিতে এই ফন্টের জনপ্রিয়তার ফলে মাইক্রোসফট উইন্ডোজ ১০-এ এই ফন্ট রেখে দিয়েছে।
ব্লক
মিয়ানমার সম্প্রসারিত-এ ইউনিকোড ব্লকটির কোডপয়েন্ট হল U+AA60 থেকে U+AA7F। এটি সংস্করণ ৫.২-এর সাথে যুক্ত করে ২০০৯ সালের অক্টোবরে ছাড়া হয়:
মিয়ানমার সম্প্রসারিত-বি ইউনিকোড ব্লকটির কোডপয়েন্ট হল U+A9E0 থেকে U+A9FF। এটি সংস্করণ ৭.০-এর সাথে যুক্ত করে ২০১৪ সালের জুনে মুক্তি দেওয়া হয়:
এডওয়ার্ড লিওনার্ড গিঞ্জটন
এডওয়ার্ড লিওনার্ড গিঞ্জটন একজন ইউক্রেনীয়-মার্কিন পদার্থবিজ্ঞানী।
শিক্ষা
গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।
কর্মজীবন
স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন।
রিচার্ড কাউচ
রিচার্ড কাউচ (১৮১৭ — ১৯০৫) একজন ব্রিটিশ ভারতীয় বিচারক। তিনি কলকাতা উচ্চ আদালতে র দ্বিতীয় প্রধান বিচারপতি নিযুক্ত হন।
কর্মজীবন
১৮৬৬ সালে বোম্বে উচ্চ আদালতের প্রধান বিচারপতি নিযুক্ত হন স্যার কাউচ। চার বছর সেই পদে কাজ করার পরে তিনি কলকাতায় আসেন ও কলিকাতা হাইকোর্টের প্রদান বিচারপতি নিযুক্ত হন স্যার বার্নেস পিককে র পরে। ১৮৭০ থেকে ১৮৭৫ সাল অব্দি তিনি কলিকাতা হাইকোর্টে কর্মরত ছিলেন। অবসর গ্রহণের পরে ১৮৮১ সালে প্রিভি কাউন্সিলে নির্বাচিত হন তিনি।
ব্লো-ব্জাং-দ্গে-লেগ্স
ব্লো-ব্জাং-দ্গে-লেগ্স (১৭৫৭-১৮১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটষট্টিতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
জাম-দ্ব্যাংস-স্মোন-লাম ১৭৫৭ খ্রিষ্টাব্দে তিব্বতের 'ফেন-য়ুল অঞ্চলে জন্মগ্রহণ করেন। তার পিতার নাম ছিল ব্সোদ-নাম্স-ল্হুন-গ্রুব  এবং মাতার নাম ছিল ল্হা-মো । তিনি সে-রা বিশ্ববিদ্যালয় বৌদ্ধবিহারে শিক্ষালাভ করেন, যেখানে স্গ্রুব-খাং-পা-ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো  নামক বৌদ্ধ ভিক্ষু তাকে শিক্ষার্থীর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান, ঙ্গাগ-দ্বাং-ব্লো-ব্জাং , ঙ্গাগ-দ্বাং-ত্শুল-খ্রিম্স , ঙ্গাগ-দ্বাং-'ফ্রিন-লাস-দ্পাল-ব্জাং  প্রভৃতি বিখ্যাত লামারা তার উল্লেখযোগ্য শিক্ষক ছিলেন। শিক্ষালাভের শেষে তিনি গ্যুমে তন্ত্র মহাবিদ্যালয়ে শিক্ষালাভ করেন। ১৮০৫ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন ও এই পদে তিনি তিন বছর থাকেন। ১৮১১ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের পদে অধিষ্ঠিত হন। ১৮১৫ খ্রিষ্টাব্দে তিনি দ্গা'-ল্দান বৌদ্ধবিহারের আটষট্টিতম প্রধানের দায়িত্ব লাভ করেন এবং এক বছর এই পদে থাকার পরে তার মৃত্যু হয়।
জয়নাব আল গাজালী
জয়নাব আল গাজালী  (زينب الغزالي) ২ জানুয়ারি ১৯১৭ – ৩ আগস্ট ২০০৫ ছিল একজন মিশরীয় সক্রিয় কর্মী। তিনি ইসলামি মহিলা সংস্থার প্রতিষ্ঠাতা।
প্রাথমিক জীবন
তার পিতা ছিলেন আল-আজাহার বিশ্ববিদ্যালয় থেকে পড়াশোনা করা শিক্ষিত তুলা ব্যবসায়ী। তিনি তাকে নুসাইবা বিনতে কাব আল-মুজানিয়া মতো একজন ইসলামিক নেতা হতে উৎসাহিত করতেন যিনি নারী হয়েও উহুদ যুদ্ধে নবী মুহাম্মদের সাথে যুদ্ধ করেছিলেন। কিশোর বয়সে স্বল্প সময়ের জন্য তিনি মিশরীয় নারীবাদী ইউনিয়নে যোগ দেন। পরে এই সিদ্ধান্তে উপনীত হন যে "ইসলাম অন্য কোন সমাজ কর্তৃক প্রদত্ত পরিবারে নারীদের অধিকার প্রদান করেছে। আঠারো বছর বয়সে তিনি জামাত আল-সাইয়্যিত আল-মুসলিমত (মুসলিম মহিলা এসোসিয়েশন) প্রতিষ্ঠা করেন।
তত্ত্ব
জয়নাব আল গাজালী নারীবাদের কথা ঘোষণা করেন যা স্বাভাবিকভাবেই ইসলামী ছিল। তিনি ইসলাম এবং কু'রানের ব্যবহারিক জ্ঞানের মাধ্যমে "অভ্যাসশিক্ষার ধারণায়" বিশ্বাস করতেন এবং অনুভব করতেন যে ইসলামের আরো ঘনিষ্ঠ উপলব্ধির মাধ্যমে নারী মুক্তি, অর্থনৈতিক অধিকার, রাজনৈতিক অধিকার ইত্যাদি অর্জন করা যেতে পারে। আল গাজালী এছাড়াও বিশ্বাস করতেন যে একজন নারীর প্রাথমিক দায়িত্ব বাড়ির মধ্যে ছিল, কিন্তু তিনি যদি তাই পছন্দ করেন তাহলে তার রাজনৈতিক জীবনে অংশগ্রহণের সুযোগ থাকা উচিত। আল গাজালীর পিতৃতান্ত্রিক ইসলামী অবস্থান তাকে বেশ কয়েকটি বিষয়ের সাথে প্রকাশ্যে দ্বিমত পোষণ করার সুযোগ করে দেয় যা "তাকে পুরুষ ইসলামপন্থী নেতাদের সাথে বিরোধে ফেলে"।
কারাগারের জীবন
তিনি তার কারাগারের জীবনে উপর কারাগারে রাতদিন  নামে গ্রন্থ রচনা করেন।
স্ট্যানফোর্ড বিশ্ববিদ্যালয় সেন্টারসমূহ এবং ইন্সটিটিউটসমূহ
স্ট্যানফোর্ড বিশ্ববিদ্যালয় এর অনেক সেন্টার ও ইন্সটিটিউট রয়েছে বিভিন্ন বিষয় অধ্য্যনের জন্য। এই সেন্টার ও ইন্সটিটিউটসমূহ একটি বিভাগ অথবা একটি স্কুলে থাকতে পারে।
ওয়াঞ্চো লিপি
ইউনিকোড
ওয়াঞ্চো লিপি ইউনিকোডে মার্চ ২০১৯-এ ১২.০ সংস্করণে যোগ করা হয়। এর ইউনিকোড ব্লক U+1E2C0–U+1E2FF:
পাকিস্তান গণপরিষদ
পরিষদ গঠন
ব্রিটিশ ভারত স্বাধীন হওয়ার সময় ভারত অধিরাজ্য ও পাকিস্তান অধিরাজ্য নামের দুইটি ডোমিনিয়ন গঠিত হয়। স্বাধীনতা প্রদানের উদ্দেশ্যে প্রণীত ভারত স্বাধীনতা আইন ১৯৪৭ অনুযায়ী সংবিধান প্রণয়নের উদ্দেশ্যে ভারত ও পাকিস্তানে দুইটি গণপরিষদ স্থাপিত হয়। আইনে সাবেক কেন্দ্রীয় আইন পরিষদের হাতে ন্যস্ত সকল ক্ষমতা গণপরিষদের হাতে ন্যস্ত করা হয় এবং এই আইন অনুযায়ী সংবিধান প্রণয়ন ও তা কার্যকর হওয়ার পূর্ব পর্যন্ত ১৯৩৫ সালের ভারত শাসন আইন অনুযায়ী রাষ্ট্রপরিচালনার ক্ষমতা পরিষদকে প্রদান করা হয়।  গণপরিষদ মুসলিম লীগ ও কংগ্রেস সদস্যদের নিয়ে গঠিত হয়েছিল। ৬৯ সদস্য বিশিষ্ট গণপরিষদে মুসলিম লীগের সদস্য ছিলেন ৫৯জন।
বৈঠক
১৯৪৭ সালের ১০ আগস্ট করাচির সিন্ধু পরিষদ ভবনে পাকিস্তান গণপরিষদের প্রথম বৈঠক অনুষ্ঠিত হয়। পরেরদিন ১১ আগস্ট মুহাম্মদ আলি জিন্নাহ সর্বসম্মতিক্রমে পরিষদের স্পিকার হন। একই দিনে পাকিস্তানের জাতীয় পতাকা পরিষদে আনুষ্ঠানিকভাবে গৃহীত হয়। ১২ আগস্ট অনুমোদিত একটি প্রস্তাবে মুহাম্মদ আলি জিন্নাহকে সরকারিভাবে কায়েদে আজম মুহাম্মদ আলি জিন্নাহ হিসেবে সম্বোধনের সিদ্ধান্ত গৃহীত হয়। একইদিনে নাগরিকদের মৌলিক অধিকার সংক্রান্ত কমিটি গঠিত হয়।
১৪ আগস্ট ক্ষমতা হস্তান্তরের দিন লর্ড মাউন্টব্যাটেন পরিষদে ভাষণ দেন। মুহাম্মদ আলি জিন্নাহ এরপর একটি বক্তব্য রাখেন এবং এতে পাকিস্তানের রাষ্ট্রীয় নীতি উল্লেখ করা হয়।
সংবিধান প্রণয়ন
১৯৪৯ সালের ৭ মার্চ প্রধানমন্ত্রী লিয়াকত আলি খান লক্ষ্য প্রস্তাব তুলে ধরেন। ১২ মার্চ তা পরিষদে গৃহীত হয়। একই দিনে লক্ষ্য প্রস্তাবের ভিত্তিতে খসড়া সংবিধান প্রণয়নের জন্য ২৪ সদস্যবিশিষ্ট মূলনীতি কমিটি গঠিত হয়। এছাড়া কয়েকটি উপকমিটি গঠিত হয়েছিল। তবে নেতাদের আভ্যন্তরীণ বিভেদের কারণে সংবিধান প্রণয়নে বিলম্ব হয়েছিল। ১৯৫৪ সালে খসড়া সংবিধান প্রণীত হয়। তবে তা পরিষদে গৃহীত হওয়ার পূর্বে গভর্নর জেনারেল মালিক গোলাম মুহাম্মদ ১৯৫৪ সালের ২৪ অক্টোবর পরিষদ বিলুপ্ত করে জরুরি অবস্থা জারি করেন।
স্পিকার মৌলভি তমিজউদ্দিন খান এই সিদ্ধান্তকে চ্যালেঞ্জ করে আদালতে মামলা করেন। মামলায় স্পিকার জয়ী হলেও সরকার পক্ষের আপিলের পর ফেডারেল আদালত রাষ্ট্রীয় প্রয়োজনে গভর্নর জেনারেলের আদেশ বহাল রাখেন।
মালিক গোলাম মুহাম্মদ আইনে প্রদত্ত ক্ষমতাবলে ১৯৫৫ সালের ২৮ মে গভর্নর জেনারেলের আদেশ নং ১২ এর মাধ্যমে দ্বিতীয় গণপরিষদ গঠন করেন। দ্বিতীয় গণপরিষদের ৮০ জন সদস্যের মধ্যে অর্ধেক পূর্ব পাকিস্তান এবং অর্ধেক পশ্চিম পাকিস্তান থেকে এসেছিলেন। পরিষদে এক ইউনিট গঠনের সিদ্ধান্ত নেয়া হয় যার মাধ্যমে পশ্চিম পাকিস্তানে তৎকালীন বিদ্যমান চারটি প্রদেশ যথা উত্তর-পশ্চিম সীমান্ত প্রদেশ, পাঞ্জাব, সিন্ধু প্রদেশ ও বালুচিস্তান নিয়ে একটি প্রদেশ গঠন করা হয়।
১৯৫৬ সালের ৯ জানুয়ারি দ্বিতীয় গণপরিষদে খসড়া সংবিধান পেশ করা হয়। একই বছরের ২৯ ফেব্রুয়ারি তা পরিষদে পাস হয়। ২ মার্চ গভর্নর জেনারেল এতে সম্মতি দেন। ১৯৫৬ সালের ২৩ মার্চ থেকে সংবিধান কার্যকর করা হয়।
ফিকায়ো টমোরি
অলুওয়াফিকায়োমি অলুওয়াডামিলোলা "ফিকায়ো" টমোরি (Fikayo Tomori; জন্ম: ১৯ ডিসেম্বর ১৯৯৭; ফিকায়ো টমোরি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন। পরবর্তীকালে তিনি ১ মৌসুমের জন্য ধারে ইতালীয় ক্লাব এসি মিলানের হয়ে খেলেছেন। ২০২১–২২ মৌসুমে, তিনি প্রায় ২৮.৫ মিলিয়ন ইউরোর বিনিময়ে চেলসি হতে এসি মিলানে যোগদান করেছেন।
দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ।
তুরান (প্রজাপতি)
তুরান (বৈজ্ঞানিক নাম: Charaxes eudamippus (Doubleday)) এক প্রজাতির বড় আকারের প্রজাপতি । এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।
আকার
তুরান এর প্রসারিত অবস্থায় ডানার আকার ১০০-১২০ মিলিমিটার দৈর্ঘের হয়।
উপপ্রজাতি
তুরান এর উপপ্রজাতিগুলি হল -
ভারতে প্রাপ্ত উপপ্রজাতি
ভারতে প্রাপ্ত তুরান এর উপপ্রজাতি হল-
বিস্তার
এই প্রজাতির প্রজাপতিকে ওড়িশা অঞ্চলে দেখা যায়। পশ্চিমবঙ্গের গরুমারা জাতীয় উদ্যান এবং বক্সা ব্যাঘ্র সংরক্ষণ প্রকল্প সংলগ্ন বিস্তৃর্ন অঞ্চলে এই প্রজাতির প্রজাপতিদের দর্শন অতি দুর্লভ।
বর্ণনা
উপরের দিকে ডানার রং ম্লান হলদেটে সাদা। ডানার ঊর্ধ্বাংশের কিনারা বরাবর একটা দাগ লক্ষ্য করা যায়। সম্মুখবর্তী অংশের শীর্ষবিন্দু অবধি আড়াআড়িভাবে কিছু দাগ আছে যা তৃতীয় আন্তঃস্থানের গোড়ায় বিস্তৃত অপেক্ষাকৃত চওড়া দাগের সঙ্গে মিলিত হয়েছে। ডানার সমগ্র শীর্ষস্থ অংশের রং বেগুনি কালো। এই কালো অংশটি ডানার শেষের দিক অবধি বিস্তৃত এবং এখানে হলদেটে সাদা ছোপ আছে। ভিতরের ডানায় দেহের কাছাকাছি অংশের ঊর্ধ্বাংশে একটি দাগ আছে, যার ঠিক পরেই আছে দুটি আড়াআড়ি দাগ। নিচের বাইরের ডানার মাঝের অংশে সংকীর্ণ কালো দাগ আছে। অন্তর্বর্তী প্রান্তভাগের তুলনায় বহির্ভাগ অত্যধিক বক্ররেখা সন্নিবিষ্ট। অন্তরদেশ জুড়ে অনেকগুলি নীল রঙের অর্ধচন্দ্রাকৃতি দাগ দেখা যায়। বহির্দেশটি সুস্পষ্ট ভাবে অনেকগুলি হলদে সাদা দাগ সংবলিত। এরপরে নীল রঙের উপপ্রান্তিক সরু পটি এবং প্রান্তিক কালো দাগ থাকে। এই দুই ধরনের দাগ ডানার ভিতরের দিকের কিছুটা আগে শেষ হয়। লক্ষণীয়ভাবে প্রান্তভাগ অতিক্রম করে ডানার মধ্যভাগ অবধি অঞ্চলের রং হলদেটে সাদা হয়। নিম্নাংশের রং রুপোলী সাদা।
ডানার মধ্যভাগে দুটো কালো দাগ থাকে। এর ঠিক পরেই থাকে ইংরাজি Y অক্ষরের মত ছোট একটি দাগ। এর মধ্যভাগ বরাবর সবুজ বাদামী মোটা পটি থাকে। ইংরাজি Y অক্ষরের মত দাগটির দ্বিধাবিভাজনের স্থান ডানার মধ্যাঞ্চলের নিম্নভাগের শীর্ষবিন্দু অবধি প্রসারিত থাকে। দুদিকেই কম বেশি বিচ্ছিন্ন কালো দাগ থাকে, কিন্তু এটা ভেতরের ডানার মধ্যভাগ অথবা দু নম্বর ভেন অবধি বিস্তৃত থাকে না। মধ্যভাগের পটি বহির্ভাগ অবধি একাধিক কালো অর্ধচন্দ্রাকৃতি দাগের দ্বারা বিস্তৃত।
বাইরের নিচের ডানার পেছনের প্রান্তে তিনটি বাদামি-হলুদ পটি দেখা যায়। একটি হল মধ্যভাগে অবস্থিত বহির্মুখী বক্রাকার পটি, যা ভাঙ্গা কালো রেখা দ্বারা উভয় পক্ষের সম্মুখভাগের সীমানা পর্যন্ত বিস্তৃত এবং টরনাসের ঊর্ধ্বাংশে মিলিত হয়েছে। এরা বাইরে থেকে সীমানা পর্যন্ত একাধিক কালো অর্ধচন্দ্রাকৃতি দাগের দ্বারা বিস্তৃত থাকে এবং এদের কেন্দ্রস্থল সাদা রঙের হয়। অন্তরভাগ বরাবর কালো দাগের একটি বিচু্যত সারি লক্ষ্য করা যায়। ডানার দূরবর্তী অঞ্চলে সবুজ রঙের অনিয়মিত পটি আছে। লেজ কালো এবং এর মধ্যমা অবধি ফ্যাকাসে নীল রঙের আঁকাবাঁকা দাগ দেখা যায়। একটি কালো পটি বাইরের ডানার দেহের কাছাকাছি অংশ থেকে শুরু করে ভিতরের সীমানা পর্যন্ত অতিক্রম করেছে। টরনাসের রং এলামাটির মত।
এদের শুঁড় এবং মাথার রং কালো। শরীরের মধ্যবর্তী অংশের রং কালচে ধূসর। এদের তলপেট হলদে সাদা রঙের হয়ে থাকে। নিচের দিকে মুখের কাছের উপাঙ্গ, মধ্যভাগ এবং বস্তিপ্রদেশ সাদা হয়। শরীরের মধ্যভাগের উভয়পার্শে তির্যক অনুপ্রস্থ কালো রেখা সুস্পষ্টভাবে বিদ্যমান থাকে।
কেনেথ আইভার্সন
কেনেথ ইউজিন আইভার্সন (ডিসেম্বর ১৭, ১৯২০, ক্যামরোজ, আলবার্টা, কানাডা - অক্টোবর ১৯, ২০০৪, টরন্টো, ওন্টারিও, কানাডা) টুরিং পুরস্কার বিজয়ী একজন কম্পিউটার বিজ্ঞানী। তিনি ১৯৫৭ সালে এপিএল প্রোগ্রামিং ভাষা উদ্ভাবন করার জন্য সর্বাধিক খ্যাতি অর্জন করেন। গাণিতিক চিহ্নসমূহ এবং প্রোগ্রামিং ভাষা তত্ত্বের ব্যাপারে তার অবদানের স্বীকৃতি স্বরূপ ১৯৭৯ সালে তাকে টুরিং পুরস্কারে ভূষিত করা হয়। এপিএল প্রোগ্রামিং ভাষায় অবদান রাখার জন্য প্রদত্ত আইভার্সন পুরস্কার তারই নামে নামকরণ করা হয়েছে।
তিনি কুইন্স বিশ্ববিদ্যালয় থেকে ১৯৫০ সালে গণিত এবং পদার্থবিজ্ঞানে স্নাতক ডিগ্রী অর্জন করেন। হার্ভার্ড বিশ্ববিদ্যালয় থেকে তিনি ১৯৫১ সালে গণিতে মাস্টার্স ডিগ্রী এবং ১৯৫৪ সালে ফলিত গণিতে পিএইচ.ডি ডিগ্রী লাভ করেন।
তুরান (প্রজাপতি)
বহিঃসংযোগ
http://www.ifoundbutterflies.org/#!/sp/517/Charaxes-eudamippus
কেনেথ আইভার্সন
হার্ভার্ডে সহযোগী অধ্যাপক থাকাকালীন অবস্থায় আইভার্সন অ্যারে সম্পাদনার জন্য ব্যবহার্য গাণিতিক চিহ্ন উদ্ভাবন করেন এবং সেগুলি তার ছাত্রদের শেখান। ১৯৬০ সালে তিনি আইবিএম-এর হয়ে কাজ করতে শুরু করেন। সেখানে অ্যাডিন ফ্যালকফের সাথে কাজ করার সময় তিনি উদ্ভাবিত চিহ্নগুলোর ওপর ভিত্তি করে এপিএল তৈরি করেন। ১৯৭০ সালে তাকে আইবিএম ফেলো ঘোষণা করা হয়।
তিনি পরবর্তীতে জে প্রোগ্রামিং ভাষাটি উদ্ভাবণ করেন।
জন হেস্টিংস
জন ওয়েন হেস্টিংস (John Hastings; জন্ম: ৪ নভেম্বর, ১৯৮৫) নিউ সাউথ ওয়েলসের পেনরিথ এলাকায় জন্মগ্রহণকারী বিশিষ্ট পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ফাস্ট-মিডিয়াম বোলিংয়ের পাশাপাশি নিচের সারির কার্যকরী ব্যাটসম্যান তিনি। ঘরোয়া ক্রিকেটে ভিক্টোরিয়ান বুশর‌্যাঞ্জার্স ও মেলবোর্ন স্টার্সের পক্ষে খেলছেন জন হেস্টিংস। এছাড়াও, চেন্নাই সুপার কিংস, ডারহাম, কলকাতা নাইট রাইডার্সের প্রতিনিধিত্ব করেছেন। ২০১০ সালে ব্র্যাডম্যান বর্ষসেরা যুব ক্রিকেটাররূপে পুরস্কার পান।
প্রথম-শ্রেণীর ক্রিকেট
২০০৬-০৭ মৌসুম শেষে নিউ সাউথ ওয়েলসের সদস্য হন। রাজ্য দলের পক্ষে অনূর্ধ্ব বয়সী ও দ্বিতীয় একাদশে খেলেন। ২০০৭-০৮ মৌসুমে ভিক্টোরিয়ার পক্ষে প্রথম একদিনের খেলায় অংশ নেন ও অভিষেক খেলায় কুইন্সল্যান্ডের বিপক্ষে ছয় বলের ব্যবধানে তিন উইকেট দখল করেন। সফরকারী ভারত দলের বিপক্ষে তার প্রথম-শ্রেণীর ক্রিকেটে অভিষেক ঘটলেও খেলাটি বৃষ্টিতে পরিত্যক্ত হয়। ২০০৮-০৯ মৌসুমে আরও তিনটি খেলায় অংশ নেন। ১৮.৫৬ গড়ে ১৬ উইকেট দখল করেন। তন্মধ্যে নিজ রাজ্য দলের বিপক্ষে ৫/৬১ পান।
আন্তর্জাতিক ক্রিকেট
বেশ কয়েকজন জ্যেষ্ঠ অস্ট্রেলীয় পেসারের আঘাতপ্রাপ্তিতে অক্টোবর, ২০১০ সালে ভারত সফরে ওডিআই দলে তাকে অন্তর্ভুক্ত করা হয়। বিশাখাপত্মমে ভারতের বিপক্ষে তার ওডিআই অভিষেক ঘটে। ব্যাট করার সুযোগ না পেলেও বল হাতে নির্ধারিত দশ ওভারে ২/৪৪ পান। তন্মধ্যে, সেঞ্চুরি লাভকারী বিরাট কোহলি ও পরবর্তীকালে অধিনায়ক এমএস ধোনিকে একই ওভারে শূন্য রানে বিদায় করেন।
১৮ জানুয়ারি, ২০১১ তারিখে আইসিসি একদিনের আন্তর্জাতিক বিশ্বকাপের জন্য তাকে ১৫-সদস্যের দলে রাখা হয়। ঐ বিশ্বকাপের কোয়ার্টার ফাইনালে হেরে দল বিদায় নেয়। ৩০ নভেম্বর, ২০১২ তারিখে অস্ট্রেলিয়ার ৪৩০তম টেস্ট ক্রিকেটার হিসেবে তার অভিষেক হয়। ঐ টেস্টে অস্ট্রেলিয়ার বিপক্ষে ওয়াকা গ্রাউন্ডে প্রতিদ্বন্দ্বিতায় অবতীর্ণ হয় দক্ষিণ আফ্রিকা দল।
২০১৫ সালে পুনরায় জ্যেষ্ঠ পেসারের আঘাতে শূন্যতা পূরণে হেস্টিংসকে ওডিআই দলে ডাকা হয়। জানুয়ারি, ২০১৬ সালে দলের সাথে ভারত সফরে যান তিনি। ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন।
টালা সেতু
টালা সেতু বা হেমন্ত সেতু হল ভারতের পশ্চিমবঙ্গ রাজ্যে কলকাতা চক্র রেলপথের ওপর অবস্থিত একটি সেতু। এটি কলকাতার শ্যমবাজার অঞ্চলের সঙ্গে উত্তরের শহরতলির সংযোগ রক্ষা করে।
জন হেস্টিংস
টুয়েন্টি২০ ক্রিকেট
৯ জানুয়ারি, ২০১১ তারিখে কোচি তুস্কার্স কেরালা কর্তৃপক্ষ ২০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়। এরপর ২০১৪ সালের খেলোয়াড়দের নিলামে চেন্নাই সুপার কিংস ৫০ লক্ষ রূপীর বিনিময়ে তার সাথে চুক্তিবদ্ধ হয়। বর্তমানে তিনি মেলবোর্ন স্টার্সের পক্ষে টুয়েন্টি২০ দলে খেলছেন। প্রতিযোগিতার দীর্ঘতম দূরত্বে ছক্কা হাঁকানোর ফলে বিগ ব্যাশ স্ম্যাশ পুরস্কার পান। ২০১৬ সালে ইংরেজ কাউন্টি দল ডারহামের সাথে চুক্তিবদ্ধ হন।
টালা সেতু
সেতুটি ১৯৬২ সালে খোলা হয়েছিল, তবে সেতুর কাঠামোগত দুর্বলতার কারণে ২০২০ সালের ফেব্রুয়ারি মাস থেকে ভাঙার কাজ শুরু হয় এবং ২০২০ সালের এপ্রিল মাসের মধ্যে ভেঙে ফেলা হয়। নতুন সেতুটি ২০২০ সালের ২২ সেপ্টেম্বর খোলা হয়। নতুন সেতুর মোট দৈর্ঘ্য । সেতুটি নির্মাণ করতে মোট ৪৬৮ কোটি টাকা খরচ হয়েছিল। এই সেতুটি গণপূর্ত বিভাগের অধীনে সরকারি উদ্যোগে নির্মিত হয়েছিল।
নূরুজ্জামান (ক্রিকেটার)
নূরুজ্জামান (জন্ম: ২০ অক্টোবর ১৯৯৪) একজন বাংলাদেশী প্রথম শ্রেণির ক্রিকেটার। যিনি বরিশাল বিভাগের হয়ে খেলেন। ২৫ সেপ্টেম্বর ২০১৭ সালে, ২০১৭-২০১৮ জাতীয় ক্রিকেট লিগে খুলনা বিভাগের বিপক্ষে বরিশাল বিভাগের হয়ে খেলে তিনি প্রথম শ্রেণীর সেঞ্চুরি করেছিলেন।
ওদালগুড়ি রেলওয়ে স্টেশন
উদালগুড়ি রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের উদালগুড়ি জেলার ওদালগুড়ি শহরে অবস্থিত।
২০২৩ ওয়েস্ট ইন্ডিজ পুরুষ ক্রিকেট দলের সংযুক্ত আরব আমিরাত সফর
ওয়েস্ট ইন্ডিজ পুরুষ ক্রিকেট দল ২০২৩ সালের জুন মাসে তিনটি একদিনের আন্তর্জাতিক (ওডিআই) ম্যাচ খেলার জন্য সংযুক্ত আরব আমিরাত সফর করে। সিরিজের ম্যাচসমূহ শারজাহ ক্রিকেট স্টেডিয়ামে অনুষ্ঠিত হয়। সিরিজটি ছিল ওয়েস্ট ইন্ডিজ ও সংযুক্ত আরব আমিরাতের মধ্যকার প্রথম দ্বিপাক্ষিক আন্তর্জাতিক সিরিজ। সিরিজটি উভয় দলের জন্য ২০২৩ পুরুষ ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়। ২০২৩ সালের মে মাসে সিরিজের সূচি নিশ্চিত করা হয়। সিরিজে ওয়েস্ট ইন্ডিজ ৩–০ ব্যবধানে জয়লাভ করে।
দলীয় সদস্য
২০২৩ সালের ২৪ মে গুডাকেশ মোতি ও ডেভন থমাসের পরিবর্তে ওয়েস্ট ইন্ডিজ দলে যথাক্রমে কেভিন সিনক্লেয়ার ও জনসন চার্লসকে নেয়া হয়।
জুলফিকার আহমদ নকশবন্দী
জুলফিকার আহমদ নকশবন্দী (জন্ম: ১ এপ্রিল ১৯৫৩) একজন পাকিস্তানি ইসলামি পণ্ডিত এবং নকশবন্দি তরিকার সুফি । তিনি ঝংয়ের মাহদুল ফাকির আল ইসলামীর প্রতিষ্ঠাতা।
জীবনী
নকশবন্দী ২০১১ সালে ভারত ভ্রমণ করেছিলেন, ভারতের হায়দরাবাদের ঈদগাহ বিলালী মনসাব ট্যাঙ্ক ও চঞ্চলগুদা জুনিয়র কলেজে কয়েকটি সম্মেলনে ভাষণ দিয়েছিলেন। তিনি দারুল উলুম দেওবন্দের মসজিদে রশিদ এবং দারুল উলুম ওয়াকফ দেওবন্দের অনুষ্ঠানেও বক্তব্য রাখেন।
২০১৮ সালের ডিসেম্বরে নকশবন্দী বলেন, খতমে নবুয়তের বিরুদ্ধে ষড়যন্ত্র করা মুসলমানদের জন্য উদ্বেগের বিষয়। দেশের আইন মেনে চলার জন্য আহমাদীদের অবশ্যই তৈরি করতে হবে এবং তাদের মূল পদ থেকে সরিয়ে দেওয়া উচিত।
নকশবন্দীর নির্ভরযোগ্যতা সম্পর্কে দারুল উলূম দেওবন্দের দারুল ইফতায় জিজ্ঞাসিত একটি প্রশ্নের উত্তর দেওয়া হয়েছিল যে “জুলফিকার আহমদ নকশবন্দী নকশবন্দী তরিকার বিশ্বাসযোগ্য প্রবীণ ব্যক্তিত্ব এবং দেওবন্দের আলেমদের মত একই পথ অনুসরণ করছেন”।
সাহিত্যিক কাজ
নকশবন্দীর বইগুলির মধ্যে রয়েছে: